The Screen Behind the Mirror

The Screen Behind the Mirror (בעברית: הַמָּסָךְ שֶׁמֵּאֲחוֹרֵי הַמַּרְאָה) הוא אלבום האולפן הרביעי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-14 בינואר 2000 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית. האלבום הגיע למקום הראשון ביוון, ולחמישייה הפותחת בעשרות מדינות נוספות. מתוכו פורסמו שני סינגלים בסך הכול, "Gravity of Love" ו-"Push the Limits". "The Gate" מתחיל את האלבום עם "קרן האניגמה" המפורסמת, שהתמזגה יחד עם קטע דיבור מאת אליזבת הוטון המספרת עובדות אסטרונומיות על כוכב הלכת הרביעי מהשמש, מאדים, בדומה לשיר הסיום של אלבומו של ואנגליס, Albedo 0.39. "O Fortuna, velut Luna, statu variabilis" ממשיך את אותו הקו בפתאומיות ובקול רם, ומסתיים במהירות כדי שהקול ימשיך את הרסיטל ללא הפרעה, כשהוא ממשיך עמוק לתוך השיר הבא, "Push the Limits" למשך עשרים-וארבע שניות בסך הכול. "Push the Limits" מאופיין בהתחלה בקצב בקצב מהיר ואחר כך מתחלק למספר שכבות מוזיקליות. אליזבת הוטון לוחשת את המילים של השיר בשילוב סולו גיטרה חשמלית לאורך הקטע המרכזי של הרצועה, וכשהמוזיקה מתגברת, אליזבת לוחשת בשנית. ביטים חזקים נוספים מתנגנים בסוף הרצועה הזו, עד שהיא מסתיימת עם מלמול מעורפל המוביל לשיר הבא. חלק מ-"O Fortuna, velut Luna" מתנגן בתחילת השיר הבא, "Gravity of Love" בביצוע רות'-אן בויל בשילוב צלילי "O Fortuna". אישה וגבר לוחשים שורה כל אחד – וזהו הקונספט של השיר עצמו. "Smell of Desire" מציג מחדש את חליל השאקוהאצ'י מ-MCMXC a.D.; ינס גאד מנגן בגיטרה מדי פעם באמצע השיר. מזמורים גרגוריאניים הפוכים מ-"Sadeness (Reprise)" ושירה מ-"Mea Culpa" מובילים ללחישות של סנדרה קרצו בסוף השיר עם עוד מזמורים הפוכים עד שהם מתפוגגים לרצועה הבאה. אנדרו דונלדס משתתף בביצוע "Modern Crusaders" וגאד מנגן בגיטרה. דונלדס ממשיך בשירה והרצועה מסתיימת בדגימת עוגב מתוך טוקטה ופוגה ברה מינור מאת באך. ב-"Traces (Light and Weight)", צליל מכה של גפרור וטיפות מים, המסמלות את יסודות האש והמים בהתאמה, יוצרים לולאה מוזיקלית, בשילוב צלצול פעמוני הכנסייה. צליל בכי מעורפל מושמע בהמשך לכך, עד שהוא מתפוגג והשיר הבא מתחיל להתנגן. "The Screen Behind the Mirror" מציג מחדש את הקצב שבו נעשה שימוש ב-"Sadeness (Part I)" כשקולותיהם של אנדרו דונלדס ורות'-אן בויל מושמעים בשילוב חלק מהמילים של "Gravity of Love". גרסה קודמת של השיר הזה, בשם "The Experience" מופיעה רק בגרסת הפרומו האוסטרלית של האלבום. השיר הקודם אוחד ל-"Endless Quest", שם ניתן לשמוע עוד צלילים של חלילי שאקוהאצ'י, כששני ריפי גיטרה שונים של ינס גאד משתלבים בהתאמה. לאחר מכן, הקטע ששמו "Camera Obscura" מתחיל ובו ישנה דגימה מתוך "Modern Crusaders". לאותו השיר שולבו קטעי שירה שבוצעו על ידי קרצו. "Between Mind & Heart" מבוצע על ידי קרצו וסנדרה גם כן והוא תואר כשיר "קליל". רות'-אן בויל שרה ברצועה האחרונה, "Silence Must Be Heard" – היא בעלת קצב משתנה. השירה של רות'-אן הופכת ללחישות והקול הבוכה מתנגן בשנית, לפני שהאלבום מסתיים עם "קרן האניגמה". הת'ר פארס מ-AllMusic כתבה, ”על אף שזה לא חושף צמיחה או שינוי משמעותי בעבודות של אניגמה מתחילת הקריירה ועד לנקודת הזמן הנוכחית הזו, The Screen Behind the Mirror ישמח את מעריצי היצירות האטמוספריות האחרות של הפרויקט המוזיקלי”. אלא אם כן צוין אחרת, המידע מותאם מהערות האלבום. אליזבת הוטון – שירה סנדרה קרצו – שירה רות'-אן – שירה ראשית אנדרו דונלדס – שירה ראשית מיכאל קרצו – שירה ראשית, הנדסה, הפקה יוהאן זמברסקי – עטיפה LMP – עיצוב סטפן יגנבורג – מספר צילומים מקוריים מידע על האלבום The Screen Behind the Mirror באתר MusicBrainz מידע על האלבום The Screen Behind the Mirror באתר AllMusic האלבום The Screen Behind the Mirror באתר Discogs האלבום The Screen Behind the Mirror באתר ספוטיפיי The Screen Behind The Mirror, 2000-01-01, נבדק ב-2024-03-28 "Top National Sellers" (PDF). Music & Media. Vol. 17, no. 7. 12 February 2000. p. 13. OCLC 29800226 – via World Radio History. Enigma (Ft. Ruth-Ann) – Gravity of Love, נבדק ב-2024-03-28 Enigma – Push the Limits, נבדק ב-2024-03-28 Enigma – Modern Crusaders, נבדק ב-2024-03-28 Enigma – Camera obscura, נבדק ב-2024-03-28 Enigma – Between Mind and Heart, נבדק ב-2024-03-28 Enigma – Silence Must be Heard, נבדק ב-2024-03-28 The Screen Behind the Mirror - Enigma | Album | AllMusic (באנגלית), נבדק ב-2024-03-28 "American album certifications – Enigma – The Screen Behind the Mirror" "Gold-/Platin-Datenbank (Enigma; 'The Screen Behind the Mirror')" "Hitlist 2000". Hitlisten. IFPI Denmark. "Dutch album certifications – Enigma – The Screen Behind the Mirror" "British album certifications – Enigma – The Screen Behind the Mirror" "IFPI Norsk platebransje Trofeer 1993–2011" "Canadian album certifications – Enigma – The Screen Behind the Mirror" "Guld- och Platinacertifikat − År 2000" "The Official Swiss Charts and Music Community: Awards ('The Screen Behind the Mirror')"